संघ लोक सेवा आयोग
सम्मिलित रक्षा सेवा परीक्षा - 2023 के लिखित परीक्षा के परिणाम
संघ लोक सेवा आयोग द्वारा दिनांक 16 अप्रैल, 2023 को आयोजित सम्मिलित रक्षा सेवा परीक्षा , 2023 के परिणाम के आधार पर निम्नलिखित अनुक्रमांक वाले 6518 उम्मीदवारों ने  भारतीय सैन्य अकादमी, देहरादून में जनवरी, 2024 में प्रारंभ होने वाले 156वें  पाठ्यक्रम  भारतीय नौसेना अकादमी, इझीमाला, केरल में जनवरी, 2024 में प्रारंभ होने वाले पाठ्यक्रम  वायु सेना अकादमी, हैदराबाद में जनवरी, 2024 में प्रारंभ होने वाले  प्रशिक्षण पाठ्यक्रम पी)  अधिकारी प्रशिक्षण अकादमी, चेन्नई में अप्रैल, 2024 में प्रारंभ होने वाले 119वें एसएससी    पाठ्यक्रम और  अधिकारी प्रशिक्षण अकादमी, चेन्नई में अप्रैल, 2024 में महिलाओं के लिए प्रारंभ होने वाले 33वें एसएससी   पाठ्यक्रम में प्रवेश हेतु रक्षा मंत्रालय के सेवा चयन बोर्ड द्वारा लिए जाने वाले साक्षात्कार के लिए अर्हता प्राप्त कर ली है।
जिन उम्मीदवारों के अनुक्रमांक निम्नलिखित सूचियों में दर्शाए गए हैं, उन सभी की उम्मीदवारी अनंतिम है। उक्त परीक्षा हेतु प्रवेश की शर्तों के अनुसार, उन्हें आयु , शैक्षणिक योग्यताओं, एनसीसी   आदि के दावे के समर्थन में अपने मूल प्रमाण पत्र, आईएमए/एसएससी को प्रथम विकल्प के रूप में चुनने वाले उम्मीदवारों को एकीकृत मुख्यालय, रक्षा मंत्रालय/ आरटीजी महानिदेशालय  एसएससी पुरुष उम्मीदवारों के लिए सीडीएसई एन्ट्री अनुभाग तथा महिला उम्मीदवारों के लिए एसएससी महिला एन्ट्री अनुभाग, वेस्ट ब्लॉक III, आर.के. पुरम, नई दिल्ली-110066 को, नौसेना को अपने प्रथम विकल्प के रूप में चुनने वाले उम्मीदवारों को एकीकृत मुख्यालय, रक्षा मंत्रालय , डीएमपीआर, कमरा सं. 204, सी-स्कंध, सेना भवन, नई दिल्ली-110011 को तथा वायु सेना को प्रथम विकल्प के रूप में चुनने वाले उम्मीदवारों को पीओ3 / वायु सेना मुख्यालय, ‘जे’ ब्लॉक, कमरा नं. 17, वायु भवन के सामने, मोती लाल नेहरू मार्ग, नई दिल्ली-110106 को निम्नलिखित तिथियों तक प्रस्तुत करने होंगे। ऐसा करने में विफल रहने पर उनकी उम्मीदवारी रद्द हो जाएगी। मूल प्रमाण-पत्र, भारतीय सैन्य अकादमी तथा नौसेना अकादमी में प्रवेश के मामले में 01 जनवरी, 2024 तक, वायु सेना अकादमी में प्रवेश के मामले में 13 नवंबर, 2023 तक तथा केवल एसएससी पाठ्यक्रम के मामले में 01 अप्रैल, 2024 तक भेजने होंगे। उम्मीदवार, अपने मूल प्रमाण-पत्र संघ लोक सेवा आयोग को कदापि न भेजें।
लिखित परीक्षा में अर्हक हुए वे सभी उम्मीदवार, जिन्होंने सेना  को अपने प्रथम विकल्प के तौर पर चुना है, उनसे अनुरोध है कि वे भर्ती निदेशालय की वेबसाइट www.joinindianarmy.nic.in पर स्वयं को ऑनलाइन पंजीकृत करें ताकि उन्हें एसएसबी साक्षात्कार की सूचना प्राप्त हो सके। जिन उम्मीदवारों ने स्वयं को भर्ती निदेशालय की वेबसाइट पर पहले ही पंजीकृत कर लिया है, उन्हें पुन: ऐसा करने की आवश्यकता नहीं है।
उम्मीदवारों को सलाह दी जाती है कि यदि उनके पते में किसी प्रकार का परिवर्तन हुआ हो तो इसकी सूचना, सीधे सेना मुख्यालय/नौसेना मुख्यालय/वायु सेना मुख्यालय, जैसा भी मामला हो, को तुरंत दें।
किसी भी अतिरिक्त सूचना के लिए उम्मीदवार, आयोग के गेट ‘सी’ के पास बने सुविधा केन्द्र से इस परीक्षा से संबंधित कोई भी जानकारी/स्पष्टीकरण, कार्य दिवसों में पूर्वाह्न 10.00 बजे से सायं 5.00 बजे तक स्वयं आकर अथवा टेलीफोन नं. 011-23385271, 011-23381125 तथा 011-23098543 से प्राप्त कर सकते हैं। इसके अतिरिक्त एसएसबी/साक्षात्कार से सम्बन्धित मामलों के लिए, सेना प्रथम विकल्प होने पर, उम्मीदवार टेलीफोन नं.011-26175473 में या joinindianarmy.nic.in में संपर्क करें, नौसेना/ नौसेना अकादमी प्रथम विकल्प होने पर टेलीफोन नं. 011-23010097/ई-मेल: officer-navy[at]nic[dot]in या joinindiannavy.gov.in में संपर्क करें तथा वायु सेना प्रथम विकल्प होने पर, उम्मीदवार टेलीफोन नं. 011-23010231 एक्सटेंशन 7645/7646/7610 या www.careerindianairforce.cdac.in में संपर्क करें। उम्मीदवार अपने परीक्षा परिणाम आदि से संबंधित जानकारी संघ लोक सेवा आयोग की वेबसाइट http://www.upsc.gov.in से भी प्राप्त कर सकते हैं।
जिन उम्मीदवारों ने अर्हता प्राप्त नहीं की है, उनके अंक-पत्रक, ओटीए के अंतिम परिणाम प्रकाशित होने के 15 दिन के अंदर  आयोग की वेबसाइट पर उपलब्ध होंगे और 30 दिन की अवधि के लिए वेबसाइट पर उपलब्ध रहेंगे।
नतीजे के लिए क्लिक करें:
<><><><><>
SNC/PK
(Visitor Counter : 243